JohanHeinsen/ENO huggingface dataset:
Aalborgs Stifts Adresseavis, 1823-05-10
Efter foregaaet Seqvestration og Udlæg for Tiende Afgivt til Aalborg Hospital, bliver den Gaard i Torpet, i Vadum Sogn, som Nielsen iboer, og som tilforn har været eiet af Ole Pedersen, staaende for Hartkorn 9 Tdr. 3 Fkr., med den i Eiendommene nedlagde Sæd, stillet til 3de Auctioner: Den 26de Maj, 9de og 23de Juni førstkommende, hver Gang om Formiddagen Kl. 10, og afholdes de 2de første Auctioner paa mit Contoir, men 3die og sidste Auction paa Gaarden selv, efter de Conditioner, som ved Auctionen bekjendtgjøres. - Gaardens Bygninger ere gode og Eiendommene af bedste Bonitet og kan tiltrædes af Kjøberne saasnart sidste Auction er afholdt og det høieste Bud antaget; hvilket herved i Overeensstemmelse med Plakaten af 22de April 1817 bekjendtgjøres saavel til Panthavernes som Lysthavendes Efterretning. N. Sundbye den 28de April 1823. Spies.
Aalborgs Stifts Adresseavis, 1823-05-10
Jfølge Begjering af Skifteretten i afgangne Hr. Justitsraad Birkedommer Hansens Boe, vorder de bemeldte Stervboetilhørende i Frederikshavn beliggende faste Eiendomme, paa Tingstedet sammesteds stillet til trende offentlige Auctioner saaledes: den 28de Maj, ) førstkommende Kl. 3. den 11te Juni, ) Eftermiddag. den 25de Juni, ) Bemeldte Eiendomme bestaaer i en Gaard paa Storgaden, indrettet paa det smagfuldeste til Beboelse for een eller to Mellemstandssamilier og er assureret for 6460 Rbd. Sølv, tvende bemeldte Gaard tilliggende Hauger, hvoraf den ene kan bruges særskildt til Byggeplads til Gaden, og en Jordlod i Byens nordre Mark staaende for Hartkorn, Ager og Eng 6 Skpr. Gaarden kan tiltrædes til 1ste November d. A. og Conditionerne er forinden Auctionen til Eftersyn hos Undertegnede. Det bemærkes: at et Sidehuus af Bygningen, assureret for 1230 Rbd. Sølv, i disse Dage er afbrændt og at Brandhjelpen bliver til Kjøberens Disposition.
Aalborgs Stifts Adresseavis, 1823-05-10
Bye- og Herredsfoged-Contoiret i Frederikshavn, den 24de April 1823. Westenholz.
Aalborgs Stifts Adresseavis, 1823-05-12
Udlandet.
Aalborgs Stifts Adresseavis, 1823-05-12
Spanien. Kongen og Dronningen ere den 10de April ankomne til deres Bestemmelsested, Sevilla. En Provindsialdeputation var reist Deres Majestæter imøde; og i Palaierne selv, der vare indrettede for dem, bleve de modtagne af hele Øvrigheden; men de vare saa udmattede af Reisen, at de maatte opsætte Audientsen til næste Morgen. Ved Stadens Port havde Gouverneuren overrakt Kongen Nøglerne. J 3 Aftener blev Staden illumineret, og Alt var almindelig Glæde, skjøndt det den Dag var meget slet Veir. Den 11te forkyndte en Artillerie=Salve Cortes's Ankomst. Den politiske Chef i Burgs har under 12te April tilsendt Grev Abisbal følgende Meddelelse: "Franskmændene ere rykkede ind i vort Land. Den 7de ere Armeens Fortropper trukne ind i Jrun, den 10de vare de i Bergara og igaar skulle de være ankomne til Vittoria. De Partiegængere, som Qvesada anfører, have iforgaars viist sig i denne Stad og fordret 7000 Rationer. Jdag har jeg ladet 5te Artillerie=Eskadron med 8 Kanoner og en Mængde Vogne, saavelsom og Patrioternes Familier med deres Tøi drage, bort herfra. Jaften ankommer en Transport fra Vittoria, hvori befinder sig den politiske Chef for Vittoria og St. Sebastian, og et stort Antal, af disse Stæder udvandrede, Familier; de have 7000 frivillige Milizer og en Colonne af den staaende Hær til Escorte. Jeg har ifinde at afreise med Generalcommandanten, naar, som Man kan formode, Fjenderne skulde nærme sig denne Stad; men først bortskaffe saa mange Effecter, som mueligt. - Fra Madrid meldes, at der i Landets forskjellige Dele danne sig Corps af Udlændinge, og at der fra denne Stad den 7de April udrykkede et Corps af franske Flygtninge under Anførsel af Oberst Aymar. De trak gjennem Gaderne med den trefarvede Fane, afsyngende patriotiske Sange. Et andet i Bilbao oprettet Corps commanderes af en forhenværende Adjutant hos Marschal Ney, og skal være bleven meget forstærket, især ved franske Deserteurer. Ogsaa et Antal Jtalienere have tilbudt deres Tjeneste. - Til Madrid har Man bragt en stor Mængde Fanger af Troestropperne, der, ifølge Beretninger fra Valencia, skulle have lidt et fuldkomment Nederlag under Semperes Anførsel. Der fortælles følgende Anecdot, som Exempel paa, hvad Man indbilder Folket: Da for nogen Tid siden Bessieres's Corps lod sig see i Nærheden af Hovedstaden, og Nogle vare tage ne tilfange, kastede En af dem sig ned til Jorden med de Ord: Lad mig blot beholde Livet, jeg vil gjerne blive Jøde - De Officerer, der have været arresterede siden 7de Julii, ere under god Bedækning førte til Aranjues.
Aalborgs Stifts Adresseavis, 1823-05-12
Engelland.
Aalborgs Stifts Adresseavis, 1823-05-12
Den spanske Krig, hedder det herfra, hindrer al Deeltagelse i andre inden, og udenlandske politiske Gienstande.
Aalborgs Stifts Adresseavis, 1823-05-12
Blandinger. Amarante, der endnu vedbliver at gjøre de Constitutionelle Modstand, skal have antaget Titel af Greve de Christo.
Aalborgs Stifts Adresseavis, 1823-05-12
J Portugal er stiftet en Orden for constitutionel Fortjeneste, for hvilken Kongen er Stormester. Paa den ene Side staaer Kongens billede i det Øieblik, da han besværger Constitutionen, paa den Anden Ordet: "Constitution. Baandet er blaat og hvidt. Den engelske Konge havde et saa hæftigt Anfald af Gigt, at Couren ved Hoffet paa hans Geburtsdag maatte siges af. Han var dog den 26de April saaledes restitueret, at han kunde holde Conseil i Carltonhouse.
Aalborgs Stifts Adresseavis, 1823-05-12
Der skal snart fremlægges i Parlamentet en Petition fra Yorkshire om Parlamentsreform, der er skrevet paa et Pergament, som er trehundrede og firesindstyve Fod langt og har 17050 Underskrivter.
Aalborgs Stifts Adresseavis, 1823-05-12
Det forsikkres nu, at Dronningen af Sverrig vil komme til Stokholm før Prindsessen af Leuchtenberg. Den svenske Gesandt Paris Grev v. Løvenhielm skal, efter Forlydende, gaae til München for som Befuldmægtiget at bivaane Prindsessens Formæling.
Aalborgs Stifts Adresseavis, 1823-05-12
Den franske Konge har ved en Andients blandt Andet: sagt til Biskoppen af Rodez: "De har mange Protestanter, i Deres Diøres, ved Taalmodighed og Blidhed kan De igjen føre dem tilbage paa den rette Vei.
Aalborgs Stifts Adresseavis, 1823-05-12
Fædrelandet.
Aalborgs Stifts Adresseavis, 1823-05-12
Kjøbenhavn. Af Sager, som henhøre til det almindelige Forligelsesvæsen, er i det egentlige Danmark i Aaret 1822 foretagne 33,033, hvoraf 22,380 ere forligte eller hævede, 698 udsatte, 9955 henviste til Retten og 2512 dertil virkeligen indstævnte. Af Politiesager, der kunne forliges, ere foretage 4159, hvoraf 2878 ere forligte, 326 udsatte og 953 paadømte. Desuden er ved Kjøbenhavns Politidirecteurs Resolution 1226 Sager afgjorte, og at Magistraten er behandlet 238 Sager, hvori Forlig er prøvet, nemlig 169 Skilsmissesager og 69 andre Sager. At de første ere 89 og af de sidste 58 tilsammen 147, i Mindelighed afgjorte. Antallet af de ved det almindelige Forligelsesvæsen behandlede Sager er lidet ringere end det var i 1821, hvilket atter igjen var betydeligt ringere end i 1820. Antallet af de til Retten henviste Sager er derimod meget større end i 1821, men af de virkeligen indstævnte Sager er det en Deel mindre. Antallet paa de i 1822 forhandlede Politiesager der kunne forliges er omtrent 900 ringere end i 1821, men dog ere over 100 flere Sager af dette Slags forligte i hvert Aar, og af virkelig paadømte Sager er Antallet i Aaret 1822 end ikke halvt saa stort som i 1821.
Aalborgs Stifts Adresseavis, 1823-05-12
Det Kongelige danske Landhuusholdningsselskab har udsat 3de Præmier paa 100 Specier for hver af følgende theoretiske Opgaver: 1) Den bedste Haandbog til at kjende de danske Dyrearter, 2) den bedste Beskrivelse over skadelige danske Jnsecter, med de fortrinligste Midler derimod, 3) den bedste Haandbog over danske Mineralier. - For praktiske Foretagender er udsat Præmier for: den bedste Oplysning og Foderurters og Rodvexters indbyrdes Værd, Brugen af Ploven uden Hjul, bestemte Regler for Sædekornets Mængde, tørrede Havefrugter, o. s. v.
Aalborgs Stifts Adresseavis, 1823-05-12
Vor berømte Professor Ørsted har ved en Række af Forsøg udfundet, at Man kan danne et galvanisk Apparat, som bestaaer blot af faste Materier, uden Mellemkomst af nogen Vædske. Naar Man f. Ex. sammensætter en Ring af to krumme Stykker forskjellige Metal, og opvarmer den ene af de to Sammenføininger, saa viser den hele Ring sig for Magnetnaalen som en galvanisk Kjæde. Opdagelsen synes at være af vidtudbredte Følger.
Aalborgs Stifts Adresseavis, 1823-05-12
Grosserer-Societetets Kommittee bekjendtgiør, at da de i Følge allerhøieste Resolution af 26de Decbr. 1813 udstædte 5 Millioner Kommitteesedler nu aldeles ere indløste og tilintetgjorte, saa er det samme i denne Anledning allernaadigst anbetroede Hverv nu ophørt.
Aalborgs Stifts Adresseavis, 1823-05-12
Torsdagen den 1ste Maj blev paa Exerceerpladsen ved Rosenborg Slot, under behørig Control, opbrændt og sat ud af Circulation, af Nationalbanken udstædte Sedler, til Beløb 578,463 Rbd. samt tilintetgjort af Rigsbanktegn, 83 s. ialt 578,463 Rbd. 83 s. hvilken Sum, i Følge Nationalbankens Regnskab, skal tilintetgjøres for det 4de Bankaar, fra 1ste August 1821 til 31te Juli 1822. Ligeledes opbrændtes af Nationalbanken udstædte Sedler, til Beløb 8,672 Rbd. samt tilintetgjordes Rigsbanktegn, til Beløb 4 s. ialt 8,672 Rbd. 4 s. som, i Følge Bankens sidste Regnskab, skulle tilintetgjøres, som ikke henhørende til Seddelcirculationen. Endvidere blev ved samme Leilighed opbrændt følgende forslidte Sedler, for hvilke nye ere satte i Circulation. 1) af Nationalbanken udstædte Sedler, til Beløb 3,558,000 Rbdlr. 2) af Rigsbanken udstædte Sedler, til Beløb 8,500 Rbdlr. ialt 3,566,500 Rbd. Endeligen opbrændtes, af Banken for modtagne Laan udstædte og senere indfriede Obligationer, til Beløb 53,427 Rbd. 43 s. Sølv og 537,784 Rbd. 54 s. Sedler og Tegn, samt Mark 232,900 Hamborg Banco.
Aalborgs Stifts Adresseavis, 1823-05-12
De to store Støtter af Granit, der fra Arilds Tid have staaet i Enden af Cavaleergangen i Rosenborg Have, ere nu, formedelst den ny Gangs Anlæg, blevne nedtagne. Mange have hidtil troet, at hver af samme bestod af eet Stykke, men Man seer nu, at de i Midten vare sammensatte af to Stykker, hvert 4 1/2 Alen langt - altsaa af en meget anseelig Længde. Man kan regne, at hver Støtte, fra den forgyldte Kugle af, som sad øverst, havde i det Hele en Længde af over 10 Alen. Det vilde være at øn skee, at begge disse Støtter, som endnu ere, endog de ældste Folk, en kjer Erindring fra deres Barndoms Dage, og som for Størrelsen af den Granit, de ere sammensatte af, ere mærkelige, maatte blive opsatte paa et andet passende Sted i Haugen.
Aalborgs Stifts Adresseavis, 1823-05-12
Kjøbenhavns Torvepriser, den 2den Maj. Rug 5 Rbd. 5 Mk. 8 s. a 6 Rbd. 1 Mk.; Hvede 6 Rbd. 4 Mk. a 7 Rbd. 3 Mk.; Byg 4 Rbd. 1 s. a 4 Rbd. 1 Mk.; Havre 3 Rbd. 2 Mk. a 3 Rbd. 4 Mk.; Ærter 5 Rbd. 2 Mk. a 6 Rbd.; Tønden. - Røget Flæsk 1 Rbd. 3 Mk. a 1 Rbd. 4 Mk.; Grønsaltet Flæsk 1 Rbd. 2 Mk. a 1 Rbd. 2 Mk. 8 s. Lispundet.
Aalborgs Stifts Adresseavis, 1823-05-12
Odense den 6te Maj. Jdag gled en Kone paa en af de urimelige skraae og smalle Trottoirstene i Vestergade, der udmærker Broelægningen fra Begyndelsen af dette Seculum, som bringen saa mange til at falde; men denne var saa uheldig at brække et Been. De herskende nordlige Vinde vedholde endnu, og dermed forbundne Nattefrost holder Græsset og al Vegetation tilbage. Jngt var Vinden dog S. V. og sporedes da ingen Nattefrost, men Regnen udeblev. Jorden trænger til Væde, og haabentligen faae vi den snart, om ikke før, saa dog ved Nyemaane med denne Uges Udgang.
Aalborgs Stifts Adresseavis, 1823-05-12
Fra 1ste Januari til 3die Maj dette Aar er ved Odense, Toldkammer i Alt indklareret 35 og udklareret 48 Skibe. Ved at grave en Brønd paa den Plads, hvor fordum Graabrødre Kirke her i Odense stod, er i disse Dage, omtrent halvfjerde Alen under Overfladen funden en sammen falden Liigkiste, hvori Benene af et velvoxen Liig fandtes nedlagt i Kalk, og et Slagsværd oven paa samme, hvis Fæste var af en halv Alens Længde med en stor flad Knap, hvis ene Side havde en Fordybning af vel 1/2 Tomme, der lader formode at i samme har været indfattet et Vaaben, eller et Helgenbillede, eller et billede eller Navn af en el skeet Dame, Ridderen stred for. Fæstet synes at være Messing forgyldt. Jndenfor den omvundne Guldtraad, sees endnu Spor af Fæstets hensmuldrede Træe. Af Klingen har Rusten kun endnu levnet 3 Qvarteers Længde, som er saa fortæret af Rust, at man baade deraf, og af det store Fæste kan slutte sig til, den maae have lagt flere Aarhundreder i Jorden. Den ene svære Pareerbøile er afhugget eller afbrækket. Benene ere nu lagte i en Kiste.
Aalborgs Stifts Adresseavis, 1823-05-12
Skibe, ind- og udclarerede ved Aalborg Toldkammer. Den 9de Maj, Jndkomne: Skpr. J. Jensen fra Mariager med Brænde. C. Caspersen fra Sønderborg med Tagsteen. J. Christensen fra Kjøbenhavn med Salt og Stykgods. S. Willumsen fra dito med Stykgods. J. Springborg fra Helsingøer, ballastet. J. Stougaard fra Kjøbenhavn med Salt, Kul og Stykgods. C. Ottesen fra Evica med Salt. J. P. Futterup fra Kjøbenhavn med Kul og Stykgods. P. Hansen fra dito, ballastet. C. K. Krog fra dito, med Salt og Stykgods. S. Nielsen fra Aarhuus med Sukker, Tøndestaver og Jernvare. P. Jansen fra Malmøe med Jern. J. Teilmann fra Kjøbenhavn med Salt og Stykgods. F. H. Sand fra dito med Steenkul og Muursteen. C. Petersen fra Helsingøer, ballastet. C. Kjeldblad fra Gothenborg, med Salt og Bracillietræ. O. Pallesen fra Kjøbenhavn, med Stykgods. A. C. A. Hvass fra Libau, med Hør og Hamp. L. P. Nisted fra Kjøbenhavn, med Stykgods. L. C. L. Sand fra Kjøbenhavn, med Salt og Stykgods. J. Jespersen fra Kjøbenhavn, med Salt, Steenkul, Jern og Skykgods. Captain J. Koch fra Reires, med Salt. Skpr. A. Sørensen fra Kjøbenhavn, med Steenkul, Salt og Stykgods. F. Andreasen fra dito, ballastet. A. Larsen fra Østerriisøe, med Trælast. - Afseilede: Skpr. J. C. Hanefeldt til Køningsberg, med saltet Sild. P. N. Revsbach til Randers, med Kalk. Baadfører C. Smørholm til Nyborg, med Bruunrødt. Den 10de, Jndkomne: Skpr. B. Geneske fra Kjøbenhavn, med Salt og Stykgods. A. Jansen fra Carlsham, med Tønde staver. S. Andersen fra Sandefjord, med Trælast. N. J. Back fra Warborg, med nedslagne Tønder og Tøndestaver. J. Lund fra Flensborg, med Brændeviin, Muursteen og Stykgods. - Afseilede: Skpr. A. Larsen til Mandahl, med Korn og Fedevare. V. Simonsen til Norge, med Kornvare. J. Olsen til Porsgrund, med Korn. A. Johnsen til Drammen, med Korn og Fedevare.
Aalborgs Stifts Adresseavis, 1823-05-12
Døde. Frue M. S. Wosemose, født Bruun, 77 Aar; Mad. Juhlert, fød Goldsler, 64 Aar; Mad. A. M. Sommersted, fød Jensen, 79 Aar; Mad. M. D. Dyrhauge, fød Lind, 30 Aar; Alle i Kjøbenhavn. Districtslæge paa Jægerspriis, D. M. Svendsen, 43 Aar. Under-Consumtionsbetjent K. Knudsen, 73 Aar, i Hillerød. Cancellieraad J. Pehrsen, 74 Aar, i Skjelskjør. Mad. Faaborg i Kallundborg. Erasmus Winther, forhen Sognepræst til Blegind og Hørning Menigheder, i Aarhuus Stift. Mad. M. Mouritzen, fød Sørensen, 71 Aar, i Aarhuus. Forhen Birkedommer J. H. Høeg 62 Aar, paa Henrichseie.
Aalborgs Stifts Adresseavis, 1823-05-12
Ved Tallotteriets 1074de Trækning i Altona udkom: No. 48. 26. 45. 2. 56.
Aalborgs Stifts Adresseavis, 1823-05-12
Bekjendtgjørelser. Med dybeste Veemod og den bitreste Smerte, opfylder jeg den tunge Pligt at bekjendtgjøre, at min inderlig elskede og eviguforglemmelige Mand, Skipper C. Knudsen Krog, hensank i Dødens Arme den 11te Maj om Aftenen Kl. 73. efter 3/4 Aars Svaghed og 3 Dages haarde Lidelser i sit 55de Aar og 5 Maaneder; i 31 Aar og 5 Maaneder var han min trofaste Mand og kjerlige Ledsager gjennem Livets fornestrøet Vane. Gud velsignede vort Ægteskab med 4 Børn, hvoraf de 3 modtager ham i hiine Lysets Egne, hvortil hans Siel opsvang sig efter utallige udstandne Lidelser, en Søn lever endnu, men han er langt borte fra sin sørgende Moder, han ahner ikke den kjerlige Faders Tab, og kan ei lindre sin sørgende Moders Smerte. Enhver der kjendte den Retskafne og vort lykkelige Ægteskab, vil erkjende mit uerstattelige Tab kun Tanken om Gjenforening med dig du Elskede, kan allene gyde Trøstens Balsom i mit saarede Hjerte. Aalborg den 12te Maj 1823. Dorthea Riis, sal. Krogs.
Aalborgs Stifts Adresseavis, 1823-05-12
Afskediget Grenadeer Jacob Preus, hvis Opholdsted, ei vides, indkaldes at møde hos Undertegnede, for at modtage een ham gavnlig Efterretning. Aalborg den 11te Mai 1823. Hegermann, Capitain Udkommen er :
Aalborgs Stifts Adresseavis, 1823-05-12
No. 18 og 19 af den cimbriske Mercur for 1823. et Ugeblad af blandet Jndhold. De indeholder: Til Maanen. - Til Forfatteren af det i No. 17 af dette Blad indførte Stykke med Overskrivt: "En slem Grøvt." - Høflighed skader ikke. - Pro et Contra. - Spørgsmaal. - Den blodige Pige. En Giengangerhistorie. - Til Hr. M. i Mercuren No. 18. - Et Alvors=Spørgsmaal. - Om Jmprovisatorer. - Det bortrøvede Barn. - Misceller og Anecdoter. - Subscription paa Bladet modtages fremdeles hos Udgiveren og Forlæggeren Albert Borch.
Aalborgs Stifts Adresseavis, 1823-05-12
Hos Lars Bøggild faaes af J. Holmblads Fabrik, Fine Spillekort a 3 Mk., extra fine dito a 4 Mk. og Tarokkort af 9 Mk. Spillet.
Aalborgs Stifts Adresseavis, 1823-05-12
Hos Skolelærer P. C. Møller i Hou pr. Hals, kan 2 Drengebørn vorde antagne til Underviisning i de almindelige Skolevidenskaber, samt nyde Kost og Logie i Huset, alt for billig Betaling. Det fornødne kan aftales enten med Hr. Pastor Valeur i Vadum eller Møller i Hou Skole.
Aalborgs Stifts Adresseavis, 1823-05-12
Formedelst indtrufne Omstændigheder, er til 1ste Majdag en god Condition ledig for en duelig Mejerske. Nærmere Underretning faaes paa Adresse-Contoiret.
Aalborgs Stifts Adresseavis, 1823-05-12
Ved Willestrup Hovedgaard kan modtages 40 a 50 Stk. Stude til Græsning i tilstundende Sommer, hvorom accorderes med Forvalteren paa Gaarden.
Aalborgs Stifts Adresseavis, 1823-05-12
For en skikkelig Røgter, helst ugivt, er strax Tjeneste at faae, naar Han melder sig paa Postgaarden ved Sønderfranders med lovbefalede Attester.
Aalborgs Stifts Adresseavis, 1823-05-12
En smuk Gig ønskes underhaanden ombyttet med en eenspænder Kurvevogn, eftersom sidstnævnte rummer en større Familie. Addresse-Contoiret anviser.
Aalborgs Stifts Adresseavis, 1823-05-12
Proclama. Ved Proclama af Dags Dato, som bliver læst for den Kongelige Landsoverret i Viborg og for Hornum Fleskum Herreders Ret, ere Arvingerne efter Huusmand og Smed Niels Andersens afdøde Hustrue Kirsten Christensdatter af Dal Bye og Sogn, Fleskum Herred, Aalborg Amt, indkaldte med lovlig Varsel, til, for undertegnede Skifteforvalter at anmelde og legitimere deres Arveret. Ligesaa ere Creditorerne indkaldte med 12 Ugers Varsel, til forinden saadan Tids Forløb at anmelde og beviisliggjøre deres Fordringer; hvilket herved bekjendtgjøres. Nibe den 29de April 1823. Bassesen.
Aalborgs Stifts Adresseavis, 1823-05-12
Da Gaardmand Peder Erichsen i Tingstrup Bye, i Hillerslev Herred, under Thisted Amt, har opgivet sit Boe som fallit til Skifterettens Behandling; saa indkaldes herved med 6 og 12 Ugers Varsel Boets Credi= og Debitorer til at melde dem for undertegnede Skifteforvalter, de Første for at legitimere deres Krav og de Sidste for at betale hvad de til Boet maatte være skyldige. Denne Jndkaldelse gielder ogsaa for Pantecreditorerne med Hensyn til Placaten af 22de April 1817. Thisted den 22de April 1823. Lützhøft.
Aalborgs Stifts Adresseavis, 1823-05-12
Auctioner. Jfølge Aalborg Stiftsøvrigheds Reqvisition, grundet paa Hans Kongelige Majestæts Reskript, bliver Fredagen næstkommende 23de Mai Formiddag Kl. 10 til Salg ved en eneste Auction opraabt den forrige Ørum Sognekald tilhørende Præstegaard i Ørum Bye, staaende for 2 Tdr. 7 Skpr. 3 Fkr. 1 Album Hartkorn, paa de ved Auctionen nærmere fremlæggende Conditioner, hvoraf her anmærkes: at med Eiendommen følger den nedlagde Vaarsæd; at Halvdelen af Kjøbesummen betales udi indeværende Aars Junii Termin, men den anden Halvdeel kan blive staaende mod første Prioritet i Gaarden, og at den efter Budets Approballion strax kan tiltrædes. - Auctionen afholdes i selve Gaarden. Sæbye den 4de Mai 1823. Boeck.
Aalborgs Stifts Adresseavis, 1823-05-12
Hovedgaarden Fuglsig, beliggende i Venneberg Herred, 1/2 Miil fra Hjøring, staaende for Hartkorn Hovedgaardstaxt, Ager og Eng 20 Tdr. 7 Skpr. 1 Fdkr. 2 1/4 Alb., Skovskyld 1 Skp. 1 Alb. og Mølleskyld 2 Skp. 2 Alb. med Vindmølle, de paa Gaardens Eiendomme værende 2de Afbyggerhuse, den norden Jlebroe i Aaen nedsatte Aalegaard, Jlebroer matrikuleret for 2 Tdr. Hartkorn og den til Broekorns Hævelse havende Rettighed, Jlebroehuus af Hartkorn 4 Skpr. og et Huus i Schibsbye af Hartkorn 2 Fdkr. 2 Alb., alt tilhørende Proprietair Degners Opbudsboe, stilles til offentlig Auction: 1ste Gang Mandagen den 2den Juni førstkommende, 2den Gang Mandagen den 16de samme Maaned og 3die Gang Tirsdagen den paafølgende 1ste Juli, hver Dags Formiddag Kl. 10, de 2de første Gange paa Raadstuen heri Byen og 3die Gang paa Fuglsig, hvilket herved til behagelig Underretning for Lysthavende og til Efterretning for Panthaverne kundgjøres, ifølge Placaten af 22de April 1817. med Tilføiende: at Eiendommene ere med de bedste heri Provindsen, og at de strax efter Auctionen kan tiltrædes, samt at Conditionerne forinden ere at erholde til Eftersyn paa mit Contoir. Saasnart Eiendommene ved tredie Auction vorde solgte bortsælges tillige samme Dag og de paafølgende Dage, den ved Fuglsig værende gode Ind- og Udboe af alle Slags, saa og Besætning m.v. Hjøring den 28de April 1823. S. Poulsen.
Aalborgs Stifts Adresseavis, 1823-05-14
Udlandet.
Aalborgs Stifts Adresseavis, 1823-05-14
Af Armeen ved Østpyrenæerne har 5te og 9de Division af 4de Corps, og 3 spanske Batailloner under Baron Ero les indsluttet Figueras. De constitutionelle Generaler Milans og Llobera ere med et Corps af 5000 Mand rykkede frem til Estella, 3 Miil fra Figueras og halvanden Miil fra Baron Eroles's Forposter. Denne har ikke sin hele Division hos sig, en stor Deel af den staaer ved St. EstevanMan siger, at han nylig fik Ordre af Chefen, MarschaMoncey at angribe de Constitutionelle, men Baronen er klærede, at han var for svag dertil og behøvede en fransk Division til Forstærkning. Han fik derpaa Contraordre. De i Figueras indsluttede Constitutionelle skulle have gjort et Udfald og borttaget en Post. Man vil ellers sige, at Marschal Moncey formedelst Alder og Svagelighed ikke vil være istand til at fortsætte Feldttoget i Catalonien, og at Hertugen af Bellund skulde blive hans Eftermand. - Til Baron Eroles er oversendt en Depesche fra den provisoriske Junta for Regjeringen af Spanien og Jndien, hvori det meldes ham, at denne Junta, der bestaaer af Egnia, Baron Eroles, Calderon, Battista de Erro, er den 9de April bleven anerkjendt af Hertugen af Angouleme i den franske Konges Navn. Dette skal Baron Eroles bekjendtgjøre videre, for at Juntaen overalt kan blive erkjendt som Saadann. Den Titel, Man skal give Juntaaen som Corps, er Deres Durchlauchtighed, hvert enkelt Medlem beholder den, han før førte.
Aalborgs Stifts Adresseavis, 1823-05-14
General Mina staaer med den største Deel af sit Corps ved Viqve. Et af sine Corps har han posteret ved Olon. General Manso har forladt Provindsen Valencia for at forstærke Mina. Man havde sagt at Ullman havde Valencia inde, men dette bekræftes ikke. Breve fra Madrid, indeholde, at en Hr. Marcillae (som Nogle have gjort til Martignac), Medlem af det franske Deputeertkammer er den 8de April kommet til Madrid, og derfra i største Skynding ilet til Sevilla, Man mener, med vigtige Depescher fra Paris. Ogsaa vil Man sige, at 3 af de mægtigste Medlemmer af Cortes vare ankomne i Hertugen af Angoulemmes Hovedqvarteer. - Man forsikkrer, at de Spanske have, for at undgaae mueligt Forræderie, udnævnt treCommandanter i hver Fæstning.